**ZÁPIS č. 3**

**Z RIADNEHO ZASADNUTIA SPRÁVNEJ RADY TASR**

**18.marca 2025 so začiatkom o 15.00 h**

**Prítomní členovia Správnej rady:** Jozef Bednár, Alena Mezeiová, Michal Pidanič**,** Alexander Riabov

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Bednár. Konštatoval, že rada je uznášaniaschopná, navrhol program zasadnutia a dal o ňom hlasovať.

**UZNESENIE č. 01/18/03/2025:**

Členovia rady schválili tento program zasadnutia:

**1. Informácia o stave a aktuálnych opatreniach v oblasti kybernetickej bezpečnosti v TASR**

**2. Projekty TASR (80. výročie Oslobodenia a ukončenia vojny, Spolupráca so Slovenským národným archívom)**

**3. Rôzne**

ZA: 4 PROTI: 0 ZDRŽAL SA: 0

J. Bednár

A. Mezeiová

M. Pidanič

A. Riabov

**Uznesenie bolo prijaté.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1. Informácia o stave a aktuálnych opatreniach v oblasti kybernetickej bezpečnosti v TASR.**

GR TASR V. Puchala detailne informoval členov rady o aktuálnych opatreniach v oblasti kybernetickej bezpečnosti, ktoré TASR v zmysle zákona realizuje.

Členovia rady vzali informácie na vedomie.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Projekty TASR**

Ako uviedol V. Puchala, cieľom spolupráce TASR so Slovenským národným archívom (SNA) je nájsť efektívny spôsob spolupráce oboch inštitúcií pri sprístupňovaní zaujímavých archívnych dokumentov pre verejnosť a médiá.

Súčasťou SNA sú aj široké databázy spravodajských fotografií Slovenskej tlačovej kancelárie (STK) z rokov 1939 – 1945, ktoré zachytávajú dianie v období vojnovej Slovenskej republiky. Rovnako SNA uchováva aj textové správy ČSTK, ako predchodcu TASR, ktoré by mohli byť zdigitalizované. Sprístupnením fotografií a správ sa vo významnej miere doplní chýbajúci časový segment v dejinách našej krajiny z obdobia vojnovej Slovenskej republiky.

Ako ďalej informoval GR TASR V. Puchala, agentúra pripravila projekt pre podporu aktivít pri príležitosti 80. výročia ukončenia 2.svetovej vojny v Európe. Projekt je multimediálny, zahŕňa výstupy v agentúrnom servise, špeciálne zložky k téma na weboch TASR, vrátane diskusných relácií na TASR TV.

Cieľom projektu TASR je informovať o aktivitách, ktoré sa budú realizovať v súvislosti s výročím ukončenia 2.svetovej vojny v rámci Slovenska aj v zahraničí. Obohatením budú špeciálny cykly napr. o vojnových cintorínoch na Slovensku. Agentúra využije svoj bohatý archív a databázu Slovenského národného archívu, čím prispeje k zvýšeniu povedomia o novodobej histórii Slovenska.

Členovia Správnej rady TASR ocenili skutočnosť, že agentúra sa podobnými projektami snaží pozitívne ovplyvniť verejný diskurz a napĺňa tým svoju verejnoprávnu funkciu v slovenskom mediálnom priestore.

Po ukončení diskusie vzali informácie na vedomie.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Rôzne**

Členovia Správnej rady sa dohodli na najbližšom termíne rokovania 15/4 o 15:00 h.

Predseda SR TASR J. Bednár v súlade s Rokovacím poriadkom SR TASR ukončil zasadnutie rady.

Bratislava 18. marca 2025

Zapísal:

Jozef Bednár v.r.